تورکیه سلاحلی قوه‌لری‌نین (ت.س.ک) 24 آوقوستدا باشلادیغی فرات قالخانی حرکاتی داوام ائدیر.
تورکیه‌نین ساواش اوچاقلاری ترور تشکیلاتی داعشه عاید اولدوغو معین ائدیلن 12 هدفی ووردو.
آرتیق فرات قالخانی حرکاتی‌نین باشلاماسین‌دان 1 آی کئچیر. تورکیه سلاحلی قوه‌لری‌نین دستکله‌دیگی آزاد سوریه اوردوسونون ایره‌لیلمه‌سی داوام ائدیر. آزاد سوریه اوردوسو 6 یاشاییش یئرینده نظارتی اله آلدی.
تثبیت ائدیلن 255 داعش هدفینه 989 دفعه آتش آچیلدی. بئله‌لیکله، حرکاتین باشلادیغی ایلک گون‌دن بو یانا، عمومی حالدا، 1182 هدف 4696 دفعه وورولدو.
تورکیه هاوا قوه‌لرینه عاید ساواش اوچاقلاری داعش‌ین 12 قرارگاه و سلاحلی مؤوقعینه هاوا هوجومو تشکیل ائتدی و ایچینده کی تروریستلرله بیرلیکده داغیتدی.
کوالیسیون قوه‌لری طرفین‌دن تشکیل ائدیلن 20 هاوا حرکاتیندا ایسه 40 داعش منسوبو ضررسیزلشدیریلدی، ایکی بینا، کشفیات و موشاهیده واسطه‌لری سیرا‌دان چیخاریلدی.
